**ЦИКЛОГРАММА**

**Ересек «Құлпынай» тобы (4-жастан бастап) (10.01.22ж–14.01.22ж Қаңтар)**

**Өтпелі тақырып: «Табиғат әлемі»**

**Апта тақырып: Жануарлар әлемі**

|  |  |  |  |  |  |
| --- | --- | --- | --- | --- | --- |
| **Күн тәртібі** | **Дүйсенбі 10.01** | **Сейсенбі 11.01** | **Сәрсенбі 12.01** | **Бейсенбі 13.01** | **Жұма 14.01** |
| **Балаларды қабылдау**  Ата-аналармен әңгімелесу | Балаларды көтеріңкі көңіл-күймен қарсы алу. Баланың бүгінгі балабақшаға келгеніне қуанып тұрғанын сездіру. Баланың бүгінгі көңіл күйі, оны не қызықтыратыны туралы сұрау, баланың жеке пікірін білдіруге баулу. Балалардың демалыс күндерін қалай, қайда өткізгендері жайлы әңгімелесу.  Баланы үйде тәрбиелеу мен дамыту мәселелері бойынша ата-аналара кеңес беру. | | | | |
| **Ойындар (үстел-үсті, саусақ және т.б.)** | **Дидактикалық ойын:**  «Үй құстары мен дала құстарын ата»  **Мақсаты:**  Үй құстары мен дала құстары туралы білімдерін бекіту. Тез ойлау қабілеттерін дамыту. Зейінің ойлау белсенділігін арттыру. | **Дидактикалық ойын:**  «Қайсысы қайда тіршілік етеді»  Ойын барысы:әр түрлі жануарлар, құстарды көрсетіп,олардың қайда өмір сүретінін сұралады. Оларды немен қоректенетінін айтқызады. Балалардың сөздік қорына жаңа сөздер еңгізу үшін тапсырманы түрлендіруге болады. Олартуралыбілетінтақпақтарынсұрайды. | **Дид.ойын: «Үй құстарын ата»**  Мақсаты: үй құстарын атау. Олардың адамға келтіретін пайдасы туралы түсініктерін қалыптастыру.  Үй құстарына деген қамқорлық сезімін ояту. Табиғаттың жаршысы - құстарды, қорғауға, аялауға, қамқоршы болуға тәрбиелеу. | **Дидактикалық ойын:** «Не қандай дыбыс шығарады?» Ойынның мақсаты: Жан - жануарлардың дыбысын үйрету. Ойынның мазмұны: Тәрбиеші жан - жануарлардың ( сурет, не ойыншық) көрсетіп, сұраққа - жауап беруін талап етеді. Қой маңырайды, сиырмөңірейді, итүреді - депжауапбереді. | **Дидактикалық ойын:**  «Қайсысы артық» ойыны.  Ойын шарты: Балаларға слайдтан үй жануарлары мен жабайы  аңдардың аралас қойылған суретін көрсетіп, соның ішінде қай  жануар артық екенін айту. |
| **Таңертенгі жаттығу** | №18 -ші таңертенгі жаттығу кешені | | | | |
| **Таңғы ас** | Балалардың мәдени-гигиеналық дағдыларын дамыту, тамақтану мәдениетін қалыптастыру. «Бата беру», «Ас қайтару» дәстүрлерін үйрету. | | | | |
| **Ойындар, ұйымдастырылған оқу қызметіне дайындық** | **Дидактикалық ойын:**  «Сүйіктіжануарлар»  **Мақсаты:**Ойлау, назар және сөйлеу қабілеттерін дамыту. Дүниеге көзқарастарын кеңейту | **Қимылды ойын:**  «Түлкі мен қасқыр».  Мақсаты: Жылдамдыққа, сезгіштікке, сақтыққа, дер кезінде тығырықтан шыға білуге үйретеді. | **Қимылды ойын: «Аюдың мекеніңде» Мақсаты:**Балаларды шапшаңдылыққа, ептілікке тәрбиелеу. Зейінді дамыту. | **Дидактикалық ойын:**«Нені жақсы көреді?»  **Мақсаты:**логикаларын дамыту.  Шарты: Жануарлардың суреттерін көрсетіп, олардың нені жақсы көретінін айтып, сәйкестендіру. | **Дидактикалық ойын:**  «Үй  жануарлары мен олардың төлдері»  **Мақсаты:**Үй жануарлары, олардың төлдері туралы түсініктерін кеңейту.  Шарты: Үй жануарларының суреттеріне төлдерін тауып қою. |
| **Ұйымдастырылған оқу қызметтері** | **Дене шынықтыру**  **Тақырыбы:** «Ормандағы аңдар»  **Міндеттері:**Тақтай бойымен жүру және жүгіру. Балаларды төбешіктен сырғанау, бір-бірін сырғанату. Қимылының бағытын сақтап, 6 метр арақашықтықта төрт тағандап еңбектеу.  **Қимылды ойын:** «Қасқыр мен қояндар»  **Математика негіздері**  **Тақырыбы:«**Үй жануарлары»  **Міндеттері:** 1 санымен танысу.Жиынтық сапасы бойынша әртүрлі заттардан тұратындығы туралы түсініктерін жетілдіру.  **Дид.ойын: «Төлдерін ата»**  **Мүсіндеу**  **Тақырыбы: «Қозы**»  **Міндеттері:** Мүсіндеу мазмұнын күрделі ете және әртүрлі бейнелерді жасау үшін мүмкіндіктерін кеңейте отырып, оған қызығушылықты тәрбиелеу.  **Дид.ойын: «Анасын тап»** | **Сөйлеуді дамыту**  **Тақырыбы:**  **«Үй жануарлары мен төлдері»**  **Мақсаты:**Тілдік ойындар мен жаттығуларды қолдана отырып, балалардың сөздік қорларын дамыту және байыту.  **Дид-қ ойын: «Не қалай дыбыстайды?»**  **Музыка -1**  **Тақырыбы:** «Үй жануарлар»  **Міндеттері:**Музыкалық мәнерді қабылдай білуді дамыту, баланың өз дауысымен, тамағына ешқандай қысым келтірмей ән айтуды үйрету.Жануарлар жайлы әнедермен машықтану. | **Дене шынықтыру**  **Тақырыбы:** «Түйенің тапсырмалары»  **Міндеттері:**Тапсырманы орындай отырып, жүру және жүгіру. Қимылының бағытын сақтап, 6 метр арақашықтықта төрт тағандап еңбектеу. Басына қап қойып, тепе-теңдікті сақтай отырып, жіптің бойымен жүру.  **Қоршаған ортамен таныстыру**  **Тақырыбы:** «Жабайы жануарлардың күздегі тіршілігі»  **Мақсаты:**  Жабайы жануарлардың күздегі тіршілігімен таныстыру. Білуге құштарлықты және жануарлар өміріне қызығушылықты дамыту. | **Көркем әдебиет**  **Тақырыбы:** «Мақта қыз бен мысық» Ы. Алтынсарин  **Міндеттері:** Педагог Ы. Алтынсарин , оның шығармашылығы туралы білімдерін жетілдіру. Шығарманы оқу арқылы түсінуге үйрету.Оқылған шығарма мазмұның әңгімілеуге , диалог сөздері мәнеріне келтіре айта белуге үйрету, есте сақтау қабілеттерін қалыптастыру.  Балаларды көркем әдебетке деген қызығушылығын тәрбиелеу.  **Жаратылыстану**  **Тақырыбы:**  **«Үй жануарлары қандай?»**  **Міндеттері:** Үй жануарларының сыртқы келбеті, қозғалу және қоректену тәсілдері туралы түсініктерін кеңейтіп, білімдерін бекіту.  **Дид.ойын: «Ненің дауысы?»**  **Музыка-2**  **Тақырыбы:** «Дала жануарлары»  **Міндеттері**: Шығармашылық ойларын және эстетикалық таңдауларын дамыту,Музыка жайлы ойларын білдіруге дамыту. Әр-бір жануарларды әнмен бірге би қозғалысында көрсетіп беруге үйрету. | **Дене шынықтыру**  **Тақырыбы:** «Зообаққа барар жолда»  **Міндеттері:**Бір минут баяу қарқында жүгіру. Басына қап қойып, тепе-теңдікті сақтай отырып, жіптің бойымен жүру. Мұзды жолдармен өздігінен сырғанау  **Сурет салу**  **Тақырыбы: «Қой»**  **Міндеттері:** Жануарларды олардың ерекшеліктерін ескере отырып салуға үйретуді дамыту.  **Дид.ойын: «Өз мекенін тап»** |
| **Серуенге дайындық** | Баллардың киіну реттілігін бақылау, киінгенде түймелерін қадап, аяқ киімінің бауын байлауды бақылау, киіміндегі ол қылықтарды ретке келтіруге баулу. Киімді шкафқа ретімен жинау. | | | | |
| **Серуендеу** | **қар жауып тұрған көріністі бақылау**  **Мақсаты**: қардың жауып тұрғанын бақылау, ауа райына байланысты құбылыстарды түсіндіру, аязды күнде қар жеңіл болады, олар ауада би билегендей, жылырақ күнде қар ауырлау тартады,- қалықтап жерге түседі, суық күнде қар ұшқындары жеделдеп жауады.  **Қимылды ойын**: «Біз көңілді баламыз» | **қырауды бақылау**  **Мақсаты**: балаларға қыраудың қалай болатынын айтып кету. Қырау түскен ағаштарды бақылау. Темір затқа үрлеп көрейік. Оған қырау түсті, біздің буымыз суықтан қырауға айналды. Сонымен қырау бұл кәдімгі бу, ол әйнек шынысына, ағаш бұтақтарында, бұтақтарында, басқа заттарда қатып, қырауға айналған. Қырау әдетте күннің ашығында пайда болады.  **Қимылды ойын:** «Суыққойлар | **қар үстіндегі іздерді бақылау**  **Мақсаты**:  балаларды қар үстіндегі адамдардың, жануарлардың, құстардың ізін айырып, білуге үйрету. Балаларды байқағыш, ойлау қаситтерін қалыптастырып, толықтыра түсу.  Қар үстіндегі іздерге назар аударып, оны анықтай білуге көңіл қою.  **Қ/О:** «Ақ қоян» | **қар ұлпаларын бақылау**  **Мақсаты**:  балаларды қар ұшқындарының қалай пайда болатынын, олардың құрлысымен таныстыру, сонымен бірге балаларды байқағыштыққа тәрбиелеу.  Балаларға қар ұлпасын қағып алып, зейін қойып, анықтауғаұсыну. **Қ/О:**«Ортаға түспек» | **мұз сүнгісін бақылау**  **Мақсаты:** балаларға мұздың қасиеті туралы мол түсінік беру. Байқағыштық қасиетті қалыптастырып, іске баға беріп, қортынды жасай білуге үйрету.  **Қимылды ойын**: «Үйсіз қалған қоян» |
| **Серуеннен оралу** | Балалардың дұрыс шешінуін, шкафқа киімдерін орналастыру тәртібін бақылау. Жинақылыққа тәрбиелеу. Мәдени-гигиеналық шаралардың орындалуын бақылау. | | | | |
| **Түскі ас** | Балалардыңмәдени-гигиеналық дағдыларын дамыту, тамақтану мәдениетін қалыптастыру. Үлкендер еңбегін бағалауға үүйрету. Өз-өзіне қызмет ету дағдыларын жетілдіру. «Бата беру», «Ас қайтару» дәстүрлерін үйрету. | | | | |
| Амандық берсін басыңа  Қадір келсін қасыңа  Бар екем деп тасыма  Жоқ екем деп жасыма  Еңбек етсең ерінбей  Дәулет келер қасыңа.  Әумин! | Дастарханның басында, Әдеттен біз озбаймыз. Үлкендердің қасында,Қолды бұрын созбаймыз. Тамақ ішер кезде енді, Сөйлемейміз күлмейміз. Астан басқа өзгені елемейміз, білмейміз. | Жасамас үшін ағаттық,  Тыңда ақылды, қабылдап.  Алында ішер тамақтың,  Қолыңды жу сабындап | Нан қиқымын шашпандар  Жерде жатса баспандар  Теріп алып, қастерлеп  Торғайларға тастаңдар | Нан анасы бидаймын, Елге астық сыйлаймын. Дәнім толып піскенде Қауызыма сыймаймын. |
| **Түскі ұйқы** | «Әуенді киіз үй» электронды музыкалық құралдан баяу музыка тыңдату | «Не дәмді?» ертегісін оқып беру | Бесік жыры «Әлди әлди бөпешім» әнін музыкалық құралдан тындату | Балалардың қалауымен ертегі айтып беру | Аудио ертегілер тындату. |
| **Біртіндеп ұйқыдан ояту, шынықтыру шаралары** | ***Қайықша***  *Бастапқы қалып*:ішпен жату  1.Қол жоғарда  2.Дененің жоғарғы және төменгі бөлігін көтеру  Бастапқы қалыпқа келу | ***Толқын***  *Бастапқы қалып*: тіземен тұру, қол белде  1.Оң аяқтың ұшына отыру, қол солда, бастапқы қалыпқа келу  2.Сол аяқтың ұшына отыру, қолды оңға бұру  Бастапқы қалыпқа келу | Ортопедиялық жол бойымен жүргізу, жалпақ табандылықты болдырмау | Қолдың және аяқ бұлщық еттеріне арналған жаттығуларды орындау | Түйіршікті және жұмсақ жолақшалармен жүру |
| **Бесін ас** | Дастархан басындағы әдептілікке үйрету, тамақты тауысып жеуге, сүттің, айранның, ірімшіктің, құрттың пайдасы туралы әңгімелесу. | | | | |
| **Ойындар, дербес әрекет** | **Қимылды ойын: «Аңшылар мен аңдар»**  **Мақсаты:**  Балаларды допты лақтырып аңдарға тигізуді үйрету. | **Қимылды ойын:«Түлкі мен қаздар»**  **Ойын шарты:**  Түлкі ағаш түбінде тығылып отырады,қалған балалар қаздар болып ұшып жүреді. Түлкі кенеттен ағаш түбінен шыққанда,қаздар ұшып өз ұяларына тығылады. | **Қимылды ойын: "Мысық пен тышқан"** Мақсаты: Балаларды шапшандылыққа,ептіліккетәрбиелеу. | **Дидактикалық ойын:**  «Құстарға қалай көмектесеміз?»  Ойын шарты:суреттер бойынша құстарды екі топқа топтастыру.  Балалар сұрақтарға жауап береді,бір-бірінің жауаптарын толықтырады. - Қыстап қалатын құстарға қалай көмектесеміз?  - Құстар ұяны не үшін салады?  - Құстардың денесін не жауыптұрады? | **Қимылды ойын:** «Қарағайлы ормандағы аю»  Ойын мазмұны: Алаңның бір жағына аюдың іңі сызылады. Екінші жағына үй белгіленеді, онда балалар тұрады. Тәрбиеші інде отырған аюды таңдап алады. Тәрбиеші « балалар», серуендеуге барыңдар! –дегенде балалар үйден шығып орманға барады. Олар хормен мына өлеңді айтады.  Аю жүрген орманнан  Жидектере мен барғам  Аю отыр гүрілдеп,  Жарамайды мұның,-деп  « Гүрілдеп» дегенде аю балаларды қуады. Аю кімге жетсе, сол ұсталған болады. Үйдің сыртынан асып кеткен балаларды ұстауға болмайды. |
| **Баланың жеке даму картасына сәйкес жеке жұмыс** | **Жеке баламен жұмыс:**  Жібек, Жанэля, Назерке.  «Жануарларды қалай күту керек?»  Мақсаты: өз үйлеріндегі жануарларды қалай күтетінін сұрау. | **Жеке баламен жұмыс:** Айару, Аслан, Ерасылға  Артикуляциялық жаттығу орындату.  Пақ- пақ- пақ-аппақ  Ран-ран-ран-боран,  Рау-рау-рау –қырау.  Ман-ман –ман- тұман  Ар- ар- ар- қар,  Яз- яз- яз-аяз. | **Жеке баламен жұмыс:** Каусар, Айнамкөз, Алинұр «Жануарлар әлемі» тақырыбы бойынша білетін жануарлары жайлы айта білуге үйрету. | **Жеке баламен жұмыс:**  Расул мен Амирадан «Үй жануарлары» туралы сұрау. | **Жеке баламен жұмыс:**  Айқын, Амир, Інкар «7 лақ» ертегісін оқып беру. |
| **Серуенге дайындық** | Балалардың киіну реттілігін, киінгенде түймелерін қадап, аяқ киімінің бауын байлауды, киіміндегі олқылықтытарды жөндеуді бақылау. Киім шкафтарын таза ұстау және жинау. | | | | |
| **Серуендеу** | Серуенге қызығушылық туғызу. Жеке балалармен әр түрлі бағытта жұмыстар жүргізу. Балалар қалауымен әр-түрлі ойындар ұйымдастыру. | | | | |
| **Балалардың үйге қайтуы** | Балалардың жетістіктері туралы әңгімелесу, балаларды тәрбиелеу мен дамытуда ата-ана сұрақтарына жауап беру, кеңес беру. | | | | |

Тәрбиеші: Тобашова Н.Т

Мадьярова А.Ж