**ЦИКЛОГРАММА**

**Ересек «Құлпынай» тобы (4-жастан бастап) (24.01.22ж–28.01.22ж Қаңтар)**

**Өтпелі тақырып: «Табиғат әлемі»**

**Апта тақырып: Қыс сиқыры**

|  |  |  |  |  |  |
| --- | --- | --- | --- | --- | --- |
| **Күн тәртібі** | **Дүйсенбі 24.01** | **Сейсенбі 25.01** | **Сәрсенбі 26.01** | **Бейсенбі 27.01** | **Жұма 28.01** |
| **Балаларды қабылдау**  Ата-аналармен әңгімелесу | Балаларды көтеріңкі көңіл-күймен қарсы алу. Баланың бүгінгі балабақшаға келгеніне қуанып тұрғанын сездіру. Баланың бүгінгі көңіл күйі, оны не қызықтыратыны туралы сұрау, баланың жеке пікірін білдіруге баулу. Балалардың демалыс күндерін қалай, қайда өткізгендері жайлы әңгімелесу.  Баланы үйде тәрбиелеу мен дамыту мәселелері бойынша ата-аналара кеңес беру. | | | | |
| **Ойындар (үстел-үсті, саусақ және т.б.)** | **Қыс туралы тақпақ айту.**  Қабаған аяз сықылдап,  Бетімнен алып тістеді.  Дәурені өтіп жатыр бақ  Тұнжыратты қыс мені. | **Ән:** «Сиқырлы қыс» | **Тыйым сөздер**  Көліне қарай –қазы,  Қысына қарай-жазы. | **Сергіту сәті**  Қыс туралы | **Дид.ойын:** «Сөйлемді аяқта»  Шарты: мен сендерге сөйлемнің басын бастаймын. Сендер аяқтайсыңдар.  -Ішімде де ақ боран,  Сыртымдада ақ ....  -Қар жамылды даламыз,  Қар жамылды ..... |
| **Таңертенгі жаттығу** | №20-ші таңертенгі жаттығу кешені | | | | |
| **Таңғы ас** | Балалардың мәдени-гигиеналық дағдыларын дамыту, тамақтану мәдениетін қалыптастыру. «Бата беру», «Ас қайтару» дәстүрлерін үйрету. | | | | |
| **Ойындар, ұйымдастырылған оқу қызметіне дайындық** | **Мақал-мәтелдер.**  1.Қыста малыңды бақ,  Жазда шөбіңді шап.  2.Қыстың көзі қырау.  3.Қыс аязымен, жаз самалымен. | **Дидактикалық ойын:**  «Қайсысы артық»  Мақсаты:Тақтаға әр мезгілдің киімдері ілінеді, осы киімдердің ішінен артық киімдерді табу. Табылған артық киімдерді қай мезгілде киетінін сұрау. | **Жұмбақ жасыру.**  Аяз қысып,  Өрнек сызып,  Терезені торлайды.  Қарға омбығып,  Бет домбығып,  Сырғанап балалар ойнайды. (қыс)  Тісі жоқ тістеп алады  Қолы жоқ сурет салады. (қыс) | Қыс туралы тақпақтар айту | Қар туралы , қыс мезгіліне байланысты  сұрақ-жауап. |
| **Ұйымдастырылған оқу қызметтері** | **Дене шынықтыру**  **Тақырыбы:** **«Қарлы аймақ»**  Міндеттері:Қозғалыс бағытын «жыланша» ирелеңдеп өзгертіп жүру. 2 метр арақашықтықта допты бір-біріне төменнен лақтыру. Доғаның астынан еңбектеу (биіктігі 40 см). **Қимылды ойын: «Қар кесектері»**  **Математика негіздері**  **Тақырыбы: «Шырша ойыншықтары»**  **Міндеттері:** 3 санымен танысу.Теңдікті кем топқа үстемелей отырып немесе артық топтан бір затты алып тастай отырып, екі тәсілмен орнатуға, «Қанша еді?», «Қаншасы қалды?» сұрақтарына жауап беруді қалыптастыру. Топтарды салыстыру негізінде сандық мәндерді дұрыс талдап қорыта білуді дамыту**.**  **Дид-қ ойын: «Аяз атаға көмек»**  **Мүсіндеу.**  Тақырыбы: «Аяз ата»  Сабақтың мақсаты: Балаларды толық бейнені құрастыру әдісі арқылы мүсіндеу іскерліктеріне баулу. Аталғыш әдіс арқылы аяз ата бейнесін мүсіндеуге үйрету. Шығармашылық кабілетін, көркемдік ойлауын дамыту. | **Сөйлеуді дамыту**  **Тақырыбы: «Қар жамылған ағаштар»**  **(сурет бойынша әңгімелеу)**  **Міндеттері:** Тілде сөйлемдердің әртүрлі түрлерін, қосымшаларды қолдану дағдыларын қалыптастыру.  **Дид-қ ойын: «Қайсысы артық?»**  **Музыка-1**  **Тақырыбы: «**Әдемі қыс»  **Міндеттері:** Музыка арқылы баланың елестету, фантазия және шығармашылық ойларын дамыту. Музыкаға деген нақты қызығушылығын ояту. | **Дене шынықтыру**  **Тақырыбы:** «Қыс қызығы»  **Міндеттері:**Түзу бағытта біркелкі қадаммен жүру және бірқалыпты жүгіру. Доғаның астынан еңбектеу (биіктігі 40 см). Биіктігі 5-10 см 2-3 заттың үстінен кезектесе секіру.  **Қоршаған ортамен таныстыру**  **Тақырыбы: «Қыс мезгілі»**  **Міндеттері**: қыс мезгілінде табиғатты бақылау дағдыларын дамыту  **Дидактикалық ойын** : «Мұздатамын | **Көркем әдебиет**  **Тақырыбы: «Көңілді қыс» өлеңі Ш.Мұхамеджанов**  **Мақсаты:**Балаларды жатқа эмоционалды, мәнерлі айта білуге, сөздерді анық айтуға, логикалық екпіндерді сақтауға, өлеңдердің ұйқасын айта білу дағдыларын қалыптастыру.  **Дид-қ ойын: «Аппақ, аппақ, жапалақтап...»**  **Жаратылыстану**  **Тақырыбы: «Біздің өлкеге қыс келді»**  **Міндеттері:**Табиғат құбылыстары туралы түсініктерін қалыптастыру.  Қыс мезгіліндегі табиғатты бақылау дағдыларын дамыту.  **Дид-қ ойын: «Қыс ерекшелігі»**  **Музыка -2**  **Тақырыбы:** «Сыңғырлаған қар»  **Міндеттері:** Музыкалық мәнерді тындай білу және қабылдай білу қабілеттерін дамыту.Музыкадағы көңіл-күйдің өзгеруін сезіну қабілетін дамыту. | **Дене шынықтыру**  **Тақырыбы:** «Көңілді қыс»  **Міндеттері:**Жетекшінің ауысуымен, қарқынды жылдамдатып және ақырын жүгіру. Биіктігі 5-10 см 2-3 заттың үстінен кезектесе секіру. Допты жоғары лақтыру, еденге ұру және оны екі қолымен қағып алу.  **Сурет салу**  **Тақырыбы: «Аққала»**  **Міндеттері:**Заттардың пішінін бейнелеу дағдыларын қалыптастыру.Дөңгелек пішінді заттарды салу.  **Дид.ойын: «Ұлпа қарлар»** |
| **Серуенге дайындық** | Баллардың киіну реттілігін бақылау, киінгенде түймелерін қадап, аяқ киімінің бауын байлауды бақылау, киіміндегі ол қылықтарды ретке келтіруге баулу. Киімді шкафқа ретімен жинау. | | | | |
| **Серуендеу** | **Маусымдық өзгерістерді бақылау Мақсаты:**   * Қыс басындағы табиғаттағы өзгерістер туралы түсініктерін қалыптастыру (күн қысқарады, түн ұзарады); * Қыс мезгілінің басындағы қысқа тән белгілерді көре білу және өлең жолдарынан таба білу.   **Қ/О:** Қар лақтырып ойнау | **Бақшаны бақылау Мақсаты***:*  — қыс мезгіліндегі бақшада болатын өзгерістермен таныстыру;  — зерттеу қызметіне деген қызығушылықта-рын арттыру.  **Қимылды ойын:**  «Қу түлкі». | **Торғайларды бақылау**  **Мақсаты**:   * Қыстап қалатын құстар жайлы білімдерін толықтыру; * Қыс мезгіліндегі құстардың мінез-құлықтарындағы өзгешеліктер туралы түсініктерін қалыптастыру;   — құстарға қамқор болуға тәрбиелеу.  **Қ/О:**«Нысанаға тигіз». | **қар ұлпаларын бақылау**  **Мақсаты**:  балаларды қар ұшқындарының қалай пайда болатынын, олардың құрлысымен таныстыру, сонымен бірге балаларды байқағыштыққа тәрбиелеу.  Балаларға қар ұлпасын қағып алып, зейін қойып, анықтауғаұсыну. **Қ/О:**«Ортаға түспек» | **мұз сүнгісін бақылау**  **Мақсаты:** балаларға мұздың қасиеті туралы мол түсінік беру. Байқағыштық қасиетті қалыптастырып, іске баға беріп, қортынды жасай білуге үйрету.  **Қимылды ойын**: «Үйсіз қалған қоян» |
| **Серуеннен оралу** | Балалардың дұрыс шешінуін, шкафқа киімдерін орналастыру тәртібін бақылау. Жинақылыққа тәрбиелеу. Мәдени-гигиеналық шаралардың орындалуын бақылау. | | | | |
| **Түскі ас** | Балалардыңмәдени-гигиеналық дағдыларын дамыту, тамақтану мәдениетін қалыптастыру. Үлкендер еңбегін бағалауға үүйрету. Өз-өзіне қызмет ету дағдыларын жетілдіру. «Бата беру», «Ас қайтару» дәстүрлерін үйрету. | | | | |
| Амандық берсін басыңа  Қадір келсін қасыңа  Бар екем деп тасыма  Жоқ екем деп жасыма  Еңбек етсең ерінбей  Дәулет келер қасыңа.  Әумин! | Дастарханның басында, Әдеттен біз озбаймыз. Үлкендердің қасында,Қолды бұрын созбаймыз. Тамақ ішер кезде енді, Сөйлемейміз күлмейміз. Астан басқа өзгені елемейміз, білмейміз. | Жасамас үшін ағаттық,  Тыңда ақылды, қабылдап.  Алында ішер тамақтың,  Қолыңды жу сабындап | Нан қиқымын шашпандар  Жерде жатса баспандар  Теріп алып, қастерлеп  Торғайларға тастаңдар | Нан анасы бидаймын, Елге астық сыйлаймын. Дәнім толып піскенде Қауызыма сыймаймын. |
| **Түскі ұйқы** | «Әуенді киіз үй» электронды музыкалық құралдан баяу музыка тыңдату | «Не дәмді?» ертегісін оқып беру | Бесік жыры «Әлди әлди бөпешім» әнін музыкалық құралдан тындату | Балалардың қалауымен ертегі айтып беру | Аудио ертегілер тындату. |
| **Біртіндеп ұйқыдан ояту, шынықтыру шаралары** | ***Қайықша***  *Бастапқы қалып*:ішпен жату  1.Қол жоғарда  2.Дененің жоғарғы және төменгі бөлігін көтеру  Бастапқы қалыпқа келу | ***Толқын***  *Бастапқы қалып*: тіземен тұру, қол белде  1.Оң аяқтың ұшына отыру, қол солда, бастапқы қалыпқа келу  2.Сол аяқтың ұшына отыру, қолды оңға бұру  Бастапқы қалыпқа келу | Ортопедиялық жол бойымен жүргізу, жалпақ табандылықты болдырмау | Қолдың және аяқ бұлщық еттеріне арналған жаттығуларды орындау | Түйіршікті және жұмсақ жолақшалармен жүру |
| **Бесін ас** | Дастархан басындағы әдептілікке үйрету, тамақты тауысып жеуге, сүттің, айранның, ірімшіктің, құрттың пайдасы туралы әңгімелесу. | | | | |
| **Ойындар, дербес әрекет** | **Сюжеттік** ойыншықтармен ойындар,  ертегі оқып беру;  үстел үсті театры және т.б. | **Аққаланың тапсырмаларын орындау:**  1.Сурет бойынша әңгіме құрастыру.  2.Қыс туралы тақпақтар айту. | **Д.Ойын: «Не артық?»**  М: Қысқы ойынға жатпайтын ойын құралдарын табу. | **Сюжеттік рольдік ойын ойнату:**  «Дүкенші»  Мақсаты:Балаларды логикалық ойлау қабілетін дамыта отыра сонымен қатар санауга жаттықтыру | **«Кім жылдам»** ойыны.  Мақсаты: Тақтаға шананың, шаңғының, коньки, аққала т.б суреттері ілінеді. Балалар суреттегі заттардың атын атайды. |
| **Баланың жеке даму картасына сәйкес жеке жұмыс** | Аяла, Айару, Амирден өткен сандарды кері және тура санауға үйрету. | Инкар, Асемнур сурет бойынша әңгіме құрастыруға үйрету | Аймира, Назерке, Айнамкөз «Біреуі артық»  Мақсаты: «Біреу – одан да көп» ұғымын бекіту; ойлау қабілеттерін дамыту; заттарды топтастыра білуге үйрету, өзбеттерінше жұмыс жасау. | Алинұр, Амира, геометриялық пішіндерді ажырата білуге үйрету. | Аслан, Жаннұр, қыс туралы өлең жаттату |
| **Серуенге дайындық** | Балалардың киіну реттілігін, киінгенде түймелерін қадап, аяқ киімінің бауын байлауды, киіміндегі олқылықтытарды жөндеуді бақылау. Киім шкафтарын таза ұстау және жинау. | | | | |
| **Серуендеу** | Серуенге қызығушылық туғызу. Жеке балалармен әр түрлі бағытта жұмыстар жүргізу. Балалар қалауымен әр-түрлі ойындар ұйымдастыру. | | | | |
| **Балалардың үйге қайтуы** | Балалардың жетістіктері туралы әңгімелесу, балаларды тәрбиелеу мен дамытуда ата-ана сұрақтарына жауап беру, кеңес беру. | | | | |

Тәрбиеші: Тобашова Н.Т

Мадьярова А.Ж